Diari Oficial de la Generalitat Valenciana


Sumari del DOGV 2036, del 01-06-1993 (1993/828175)

ACORD de 17 de maig de 1993, del Govern Valencià, pel qual es declara la urgent ocupació dels bens i drets subjectes a expedient d'expropiació forçosa d'Ajuntament d'Elx.
--------------------------------------------------------------------------------------------------------------------------------------------------------------------------

### Dades del document

Número de DOGV
:   2036

Data del DOGV
:   01-06-1993

Secció del DOGV
:   ALTRES DISPOSICIONS

Número del document
:   1993/828175


Data del document
:   17-05-1993

Organisme emissor
:   Conselleria d'Administració Pública

Tipus de document
:   Acord

Acord de 17 de maig de 1993, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa d'Ajuntament d'Elx.  
El Govern Valencià, en la reunió del dia 17 de maig de 1993, adoptà l'acord següent:  
L'Ajuntament d'Elx, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'urbanització del carrer de Mariano Soler Olmos d'Elx.  
Aquesta declaració d'urgent ocupació es justifica en el fet que l'obra que es vol realitzar forma part d'una ronda de circumval·lació interna de la ciutat, la qual permetrà una major accessibilitat entre els barris d'aquesta i el nucli urbà que descongestionarà el trànsit. Per consegüent, tenint en compte que l'esmentada ronda es troba en construcció per part de la Conselleria d'Obres Públiques, Urbanisme i Transports i que les obres acabaran el pròxim mes de setembre, cal realitzar les obres d'urbanització del carrer de Mariano Soler Olmos, al més aviat possible, per tal de donar eixida al trànsit urbà que s'ha de canalitzar per l'esmentada ronda.  
Sotmés l'expedient a informació pública, els afectats no han presentat cap al·legació.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l?Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruïts per l'Ajuntament d'Elx per a l?execució del projecte d'urbanització del carrer de Mariano Soler Olmos de l?esmentada ciutat.  
Llista de béns afectats:  
Finca núm. 3  
Propietari: Sr. Francisco Cerdà Gómez.  
Superfície que s'ha d'expropiar: 1.092 m2.  
Adreça: partida Algorós, núm. 82, Elx.  
Inscripció: Registre de la Propietat núm. 1, tom 1. 116, llibre 207 del Salvador, foli 236 girat, finca núm. 14.014, inscripció 2ª.  
Finques núm. 5, 7, 2 i 4  
Propietari: Comunitat de Regs de Llevant.  
Superfície que s'ha d'expropiar: 355, 711, 348 i 2.598 m2, respectivament.  
Adreça: Alfons XII, núm. 19, entresòl, Elx.  
Inscripció: Registre de la Propietat núm. 3 d'Elx, en els toms 1.079 i 1.077, llibres 232 de Crevillente i 197 de San Juan, folios 131 i 134, finques núm. 12.951 i 11.654, inscripcions 4ª, respectivament.  
Finca núm. 6  
Propietària: Sra. Teresa Ferrández Cruz.  
Superfície que s'ha d'expropiar: 2.206 m2.  
Adreça: Pont Ortices, núm. 16, Elx.  
Inscripció: Registre de la Propietat núm. 2 d'Elx, en el llibre 160 de Santa Maria, foli 181, finca núm. 528, inscripció 8 .  
Finca núm. 8  
Propietària: Sra. María Ana Cruz Liñán.  
Superfície que s'ha d'expropiar: 728 m2.  
Adreça: Nuñez de Balboa, núm. 98, Madrid.  
Inscripció: desconeguda.  
Aquest acord es publicarà al Diari Oficial de la Generalitat Valenciana a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Elx al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acorda que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord al Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 17 de maig de 1993.  
El Conseller Secretari del Govern Valencià,   
EMERIT BONO I MARTINEZ